তারেক মাসুদ
তার পরিচালিত প্রথম স্বল্পদৈর্ঘ্য চলচ্চিত্র "সোনার বেড়ি" (১৯৮৫) এবং সর্বশেষ পূর্ণদৈর্ঘ্য চলচ্চিত্র "রানওয়ে" মুক্তি পায় ২০১০ সালে। চলচ্চিত্রে তার অবদানের জন্য ২০১২ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে। ২০১৩ সালে নিউ ইয়র্ক বিশ্ববিদ্যালয়ের এশিয়ান/প্যাসিফিক/আমেরিকান ইন্সটিটিউট এবং দক্ষিণ এশিয়া সলিডারিটি ইনিশিয়েটিভ তার চলচ্চিত্রের প্রথম উত্তর আমেরিকান 'ফিরে দেখা' অনুষ্ঠানের আয়োজন করে।
ফেরা
ফেরা ২০১২ সালের একটি বাংলা প্রামাণ্য চলচ্চিত্র। প্রসূন রহমান পরিচালিত ও ক্যাথরিন মাসুদ প্রযোজিত আন্তর্জাতিক খ্যাতিসম্পন্ন চলচ্চিত্র পরিচালক তারেক মাসুদের সাক্ষাৎকারভিত্তিক একটি প্রামাণ্য চলচ্চিত্রটি নির্মিত হয়েছে তারেক মাসুদ মেমোরিয়াল ট্রাস্টের ব্যান্যারে। তারেক মাসুদের প্রথম মৃত্যুবার্ষিকী দিবস, ১২ আগস্ট, ২০১২ সালে শাহবাগের জাতীয় গ্রন্থাগার মিলনায়তনে চলচ্চিত্রটির উদ্বোধনী প্রদর্শন প্রদর্শিত হয়। পরবর্তীতে ১৩ আগস্ট, ২০১২ সালে সময় টিভিতে ছবিটি সম্প্রচারিত হয়।